**ÚTMUTATÓ A KÖTELESPÉLDÁNY-SZOLGÁLTATÁS TECHNIKAI RÉSZLETEIRŐL**

**a kiadványok kötelespéldányainak szolgáltatásáról, megőrzéséről és használatáról szóló 717/2020. (XII. 30.) Kormányrendelet 20. § (8) bekezdése alapján**

**I.) Magyarországon előállított és bemutatott *(mozi, televízió, VOD)* vagy forgalomba hozott *(mozi, VOD)* filmalkotások archiválása**

*(Beleértve a magyar koprodukciós részvétellel készült, Magyarországon bemutatott vagy forgalomba hozott filmalkotásokat.)*

**I.1.) Analóg** (*35 mm*) **vagy vegyes** (*35 mm és digitális*) **technikával moziforgalmazásra készült filmalkotások archiválása**

Teljesítési határidő: a magyarországi mozibemutatót követő 8 héten belül.

A magyar filmelőállító vagy a magyar filmgyártó vállalkozás, a film minden bemutatott változatából együttesen szolgáltatja – **a Nemzeti Filmintézet Közhasznú nonprofit Zrt. (a továbbiakban: NFI) részére –** az alábbiakat:

1. az 1. számú melléklet 1-23. sorszámmal jelölt soraiban felsorolt anyagokat, továbbá kép-, hang-, felirat-és dokumentációs fájlokat az 1. számú mellékletben megjelölt hordozón megjelölt hordozón és példányszámban;
2. 2 db kutatásra alkalmas megtekintő (*screener*) DVD kópiát VOB formátumban;
3. papíralapon és optikai hordozókra (DVD/BRD) felírt PDF *(szöveg)* és TIF *(kép 300 dpi)* fileokban a kiadványok kötelespéldányainak szolgáltatásáról, megőrzőséről és használatáról szóló 717/2020. (XII. 30.) Kormányrendelet (a továbbiakban: Korm. rendelet) **21. § (2) c), d), e), f), g), h), j)** pontjai szerint: filmplakát (2 nyomtatott és 1 digitális példány), műsorfüzet (2 nyomtatott és 1 digitális példány); forgatókönyvek, animációs filmalkotás esetében képes forgatókönyvek és karaktertervek (1 nyomtatott és 1 digitális példány); dialóg listák (1 nyomtatott és 1 digitális példány); díszlet-, jelmez – és látványtervek (tervenként 1 eredeti példány); stand-, werk- és promóciós fotók (fényképtípusonként legalább 12 darab előhívott példány).

**I.2.) Digitális technikával moziforgalmazásra készült filmalkotások archiválása**

Teljesítési határidő: a magyarországi mozibemutatót követő 8 héten belül.

A magyar filmelőállító vagy a magyar filmgyártó vállalkozás, a film minden bemutatott változatából együttesen szolgáltatja – **az NFI részére –** az alábbiakat:

1. az 1. számú melléklet 3-23. sorszámmal jelölt soraiban felsorolt kép-, hang-, felirat-és dokumentációs fájlokat az 1. számú mellékletben megjelölt hordozón és példányszámban;
2. 2 db kutatásra alkalmas megtekintő (*screener*) DVD kópiát VOB formátumban;
3. papíralapon és optikai hordozókra (DVD/BRD) felírt PDF *(szöveg)* és TIF *(kép 300 dpi)* fileokban a Korm. rendelet **21. § (2) c), d), e), f), g), h), j)** pontjai szerint: filmplakát (2 nyomtatott és 1 digitális példány), műsorfüzet (2 nyomtatott és 1 digitális példány); forgatókönyvek, animációs filmalkotás esetében képes forgatókönyvek és karaktertervek (1 nyomtatott és 1 digitális példány); dialóg listák (1 nyomtatott és 1 digitális példány); díszlet-, jelmez – és látványtervek (tervenként 1 eredeti példány); stand-, werk- és promóciós fotók (fényképtípusonként legalább 12 darab előhívott példány).

**I.3.) Nem moziforgalmazásra készült filmalkotások archiválása**

 *(Televíziós sugárzásra készült vagy kizárólag lekérhető médiaszolgáltatásban - VOD, pld: Netflix, HBOGO, stb. – bemutatásra kerülő filmek és sorozatok* a *Korm. rendelet 20.§ (1) bekezdés e) pontja, és 20. § (3) bekezdés szerint)*

Teljesítési határidő:

televíziós sugárzás esetén: a magyarországi bemutatót követő 8 héten belül.

lekérhető médiaszolgáltatás esetén: a forgalomba hozataltól számított 30 napon belül.

A magyar filmelőállító vagy a magyar filmgyártó vállalkozás, a film minden bemutatott változatából együttesen szolgáltatja – **az NFI részére –** az alábbiakat:

1. az 1. számú melléklet 12-23. sorszámmal jelölt soraiban felsorolt kép-, hang-, felirat- és dokumentációs fájlokat az 1. számú mellékletben megjelölt hordozón és példányszámban
- azzal a kiegészítéssel, ha a filmből (utólag) digitális moziforgalmazásra is készül változat, akkor a 3-11., sorszámmal jelölt sorokban jelölt anyagokat is szolgáltatni kell - ;
2. 2 db kutatásra alkalmas megtekintő (*screener*) DVD kópiát VOB formátumban;
3. papíralapon és optikai hordozókra (DVD/BRD) felírt PDF *(szöveg)* és TIF *(kép 300 dpi)* fileokbana Korm. rendelet **21. § (2) c), d), e), f), g), h), j)** pontjai szerint: filmplakát (2 nyomtatott és 1 digitális példány), műsorfüzet (2 nyomtatott és 1 digitális példány); forgatókönyvek, animációs filmalkotás esetében képes forgatókönyvek és karaktertervek (1 nyomtatott és 1 digitális példány); dialóg listák (1 nyomtatott és 1 digitális példány); díszlet-, jelmez – és látványtervek (tervenként 1 eredeti példány); stand-, werk- és promóciós fotók (fényképtípusonként legalább 12 darab előhívott példány).

**II.) Külföldön, magyar koprodukciós részvétellel előállított, de Magyarországon forgalomba nem hozott, az Mttv.[[1]](#footnote-1) vagy az Mktv.[[2]](#footnote-2) szerinti támogatásban részesült filmalkotások archiválása**

***(Beleértve a magyarországi filmszakmai adóvisszatérítést igénybe vett, Magyarországon forgatott és/vagy gyártott, szerviz- vagy bérmunkákban készült külföldi filmalkotásokat****.)*

Teljesítési határidő: az első bemutatót követő 8 héten belül.

A magyar filmelőállító vagy a magyar filmgyártó vállalkozás *(koproducer vagy szervízcég),* a film minden bemutatott változatából együttesen szolgáltatja – **az NFI részére –** az alábbiakat:

**II.1.)** **Filmszínházi bemutatásra készült film esetén**

1. az 1. számú melléklet 6., 7., 8., 9., 11 és 23. sorszámmal jelölt soraiban felsorolt kép-, hang-, felirat- és dokumentációs fájlokat az 1. számú mellékletben megjelölt hordozón, egy példányban;
2. 1 db kutatásra alkalmas megtekintő (*screener*) DVD kópiát VOB formátumban vagy 1 db külföldi kereskedelmi forgalomba került, „gyári-műsoros” kiadványt;
3. csak papíralapon a Korm. rendelet **21. § (2) d)** pontja szerint: forgatókönyv/storyboard eredeti és ha készült, magyar nyelvű változatát (1-1 nyomtatott példány).

**II.2.)** **Televíziós bemutatásra vagy online terjesztésre készült film esetén**

1. az 1. számú melléklet 14. vagy 15. + 16. 17., 18., 19 és 23. sorszámmal jelölt soraiban felsorolt kép, - hang-, felirat- és dokumentációs fájlokat az 1. számú mellékletben megjelölt hordozón, egy példányban;
2. 1 db kutatásra alkalmas megtekintő (*screener*) DVD kópiát VOB formátumban vagy 1 db külföldi kereskedelmi forgalomba került, „gyári-műsoros” kiadványt;
3. csak papíralapon a Korm. rendelet **21. § (2) d)** pontja szerint: forgatókönyv/storyboard eredeti és ha készült, magyar nyelvű változatát (1-1 nyomtatott példány).

**III.) Külföldön előállított és Magyarországon bemutatott vagy forgalomba hozott filmek archiválása**

**III.1.) Magyarországon moziforgalmazásba került külföldön előállított filmek** **archiválása**

(*filmszínház; vándor-, utazó-, mozgómozi; lakásvetítés.)*

Teljesítési határidő: a bemutatástól számított 2 éven belül, de nem később, mint a forgalmazási jog lejárta utáni 30 napon belül.

Az első magyarországi forgalmazó a film minden bemutatott változatából együttesen szolgáltatja – **az NFI részére –** az alábbiakat:

1. az 1. számú melléklet 6., 7., 8., 11. és 23. sorszámmal jelölt soraiban felsorolt kép-, hang-, felirat- és dokumentációs fájlokat az 1. számú mellékletben megjelölt hordozón, egy példányban;
2. papíralapon és optikai hordozókra (DVD/BRD) felírt PDF *(szöveg)* és TIF *(kép 300 dpi)* fileokbana Korm. rendelet **21. § (2) c)** pontja szerint: filmplakát (2 nyomtatott és 1 digitális példány), műsorfüzet (2 nyomtatott és 1 digitális példány).

**III.2.) Magyarországon online forgalmazásba került külföldön előállított filmek** **archiválása**

(a *Korm. rendelet 20.§ (1) bekezdés e) pontja, és 20. § (3) bekezdés szerint )*

Teljesítési határidő: a forgalomba hozataltól számított 30 napon belül.

 Az első magyarországi forgalmazó a film minden bemutatott változatából együttesen szolgáltatja az – **az NFI részére –** alábbiakat:

1. az 1. számú melléklet 15., 16., 17., 19. és 23. sorszámmal jelölt soraiban felsorolt kép-, hang-, felirat- és dokumentációs fájlokat az 1. számú mellékletben megjelölt hordozón, egy példányban;
2. papíralapon vagy optikai hordozókra (DVD/BRD) felírt PDF *(szöveg)* és TIF *(kép 300dpi)* fileokbana Korm. rendelet **21. § (2) c)** pontja szerint: filmplakát (2 nyomtatott és 1 digitális példány), műsorfüzet (2 nyomtatott és 1 digitális példány);.

 **IV.) Magyarországon fizikai adathordozón kiadott videótermékek archiválása**

*(Lakossági kereskedelmi forgalomban (pld.: DVD-, BRD), vagy 50 példány feletti zártkörű reprezentatív terjesztésben ill. nyomtatott kiadvány mellékleteként megjelenő adathordozó)*

 Teljesítési határidő: a forgalomba hozataltól számított 30 napon belül.

A kiadó szolgáltat a kiadvány minden változatából – kivéve a tárgyévi változatlan kiadást – **az NFI részére – a kiadványból 1 db eredeti példányt**.

**V.) Diafilmek és diaképek archiválása**

**V.1.) Diafilm**

 Teljesítési határidő: a forgalomba hozataltól számított 30 napon belül.

A forgalmazó szolgáltat a kiadvány minden változatából – kivéve a tárgyévi változatlan kiadást – **az NFI részére – a kiadványból 2 db eredeti példányt.**

 **V.2.) Diakép**

 Teljesítési határidő: a forgalomba hozataltól számított 30 napon belül.

A gyártó szolgáltat a kiadvány minden változatából – kivéve a tárgyévi változatlan kiadást – **az NFI részére – a kiadványból 2 db eredeti példányt.**

**VI.) Forgatókönyvek archiválása**

Teljesítési határidő: a támogatási szerződés szerint.

A magyar filmgyártó vállalkozás, a forgatókönyv a támogató által véglegesként, elfogadott változatából szolgáltat – **az NFI részére – 1 db fűzött példányt,** melynek fedlapján a jogtulajdonosokat és a felhasználásra (kutatásra) vonatkozó szerzői jogi korlátozást megjelöli.

1. a médiaszolgáltatásokról és a tömegkommunikációról szóló 2010. évi CLXXXXV. törvény [↑](#footnote-ref-1)
2. a mozgóképről szóló 2004. évi II. törvény [↑](#footnote-ref-2)